Sveučilište u Rijeci, Trg braće Mažuranića 10, Rijeka, OIB: 64218323816, kojeg zastupa rektorica prof. dr. sc. Snježana Prijić–Samaržija (u daljnjem tekstu: Sveučilište)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­\_\_\_\_\_\_\_\_\_\_\_\_\_\_, \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_

(ime i prezime studenta/studentice) (adresa prebivališta) (OIB)

(u daljnjem tekstu: Student/ica) sklopili su

**UGOVOR O REDOVITOM STUDIRANJU**

**UVODNE ODREDBE**

**Članak 1.**

Ugovorne strane suglasno utvrđuju da je student/ica:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

udovoljio/la uvjetima za upis i u akademskoj godini 2021./2022. upisao/la prvu godinu **preddiplomskog sveučilišnog studija** ***Logopedija***

1. uz punu subvenciju participacije u troškovima studija
2. uz plaćanje pune participacije u troškovima studija

(zaokružiti a ili b)

**OBVEZE SVEUČILIŠTA**

**Članak 2.**

Sveučilište se obvezuje osigurati studentu/ici izvedbu **preddiplomskog sveučilišnog studija Logopedija** (u daljnjem tekstu: Studij) prema studijskom programu i izvedbenom planu nastave koji se temelji na punoj nastavnoj satnici i objavljuje prije početka nastave na mrežnim stranicama Sveučilišta.

**Članak 3.**

Sveučilište se obvezuje osigurati studentu izvedbu Studija u skladu s propisima kojima se uređuje visoko obrazovanje, Statutom i drugim općim aktima Sveučilišta na način da studentu/ici omogući uredno izvršavanje nastavnih i drugih obveza.

**Članak 4.**

Sveučilište je odgovorno za:

* kvalitetnu izvedbu Studija u skladu s člankom 2. i 3. ovoga ugovora
* kontinuirano praćenje, vrednovanje i ocjenjivanje postignutih rezultata studenta/ice na Studiju.

**PRAVA I OBVEZE STUDENTA**

**Članak 5.**

Status studenta stječe se upisom na Sveučilište, a dokazuje se odgovarajućom studentskom ispravom čiji minimalni sadržaj propisuje Ministarstvo, a oblik Sveučilište.

Student/ica ima prava i obveze utvrđene Zakonom i drugim propisima kojima se uređuje visoko obrazovanje, Statutom i drugim općim aktima Sveučilišta.

Student/ica ima obvezu poštivati režim Studija, etički kodeks i druge opće akte Sveučilišta te uredno izvršavati svoje nastavne i druge obveze.

**Članak 6.**

Sveučilište je nositelj svih prava intelektualnog vlasništva u odnosu na radove koje student/ica izradi u okviru studijskog programa (seminarski, diplomski, završni i drugi radovi), što se osobito odnosi na pravo priopćavanja dijela javnosti putem mrežnih stranica.

Prava iz prethodnog stavka student/ica prenosi na Sveučilište bez naknade, u vremenski i teritorijalno neograničenom opsegu. Student/ica je dužan/na poštivati tuđa autorska i druga prava intelektualnog vlasništva te je osobno odgovoran/na u slučaju povrede tih prava.

Student/ica se obvezuje nadoknaditi Sveučilištu cjelokupni iznos plaćen od strane Sveučilišta s osnove odgovornosti Sveučilišta prema trećoj osobi kao posljedice povrede autorskog ili drugog prava intelektualnog vlasništva treće osobe koju je počinio student/ica.

**TROŠKOVI STUDIJA**

**Članak 7.**

*Odlukom Senata Sveučilišta u Rijeci o visini participacije u troškovima studija za studente koji će u 2021./2022. akademskoj godini upisati 1. i više godine preddiplomskih, integriranih (preddiplomskih i diplomskih) i diplomskih sveučilišnih studija te preddiplomskih stručnih i specijalističkih diplomskih stručnih studija Sveučilišta u Rijeci i njegovih sastavnica* od 3. ožujka 2021. godine (KLASA: 003-01/21-03/02, URBROJ:2170-57-01-21-47), sukladno *Ugovoru o programskom financiranju Sveučilišta u Rijeci u akademskim godinama 2018./2019. 2019./2020., 2020./2021 i 2021./2022.. od 2. svibnja 2019. godine (u daljnjem tekstu: Ugovor o programskom financiranju),* puni iznos participacije u troškovima studija (školarina) za **preddiplomski sveučilišni studija Logopedija** u 2021./2022. ak. god. iznosi **7.370,00 kn**.

Participacija u troškovima studija za redovite studente/ice koji/a po prvi puta upisuju u I. godinu studija u akademskoj godini 2021./2022. subvencionira se u cijelosti.

Uvjet za ostvarivanje prava na studij uz subvenciju MZO-a (bez plaćanja participacije u troškovima studija) za svaku pojedinačnu godinu jest zadovoljenje studijskih obveza utvrđenih općim aktom Sveučilišta, iskazanih u ECTS – bodovima.

Pravo na subvenciju MZO-a ostvaruje se onaj broj godina koji odgovara propisanom vremenu trajanja studija (za trogodišnji studij 3 godine) u vremenskom okviru koji je jednu godinu duži od vremena trajanja studija sukladno Ugovoru o programskom financiranju.

Ako student/ica ne zadovolji propisane uvjete iz prethodnog stavka, dužan/na je participirati u troškovima studija u skladu s općim aktom Sveučilišta.

Visinu participacije za svaku akademsku godinu utvrđuje Senat Sveučilišta u Rijeci. Iznos participacije uplaćuje se na IBAN računa Sveučilišta, a dokaz o uplati dostavlja **Studentskoj službi sveučilišnih odjela** prilikom upisa u svaki semestar/godinu studija.

Student/ica nema pravo na povrat participacije ako se ispiše sa studija, prekine studij, ne izvršava studentske obveze ili ako mu/joj je odobreno mirovanje studentskih obveza.

Sveučilište ima pravo studentu/ici uskratiti nastavak studija ako student/ica uredno ne podmiri obvezu plaćanja participacije u troškovima studija.

**PRESTANAK STATUSA STUDENTA/STUDENTICE**

**Članak 8.**

Status studenta/ice prestaje:

* kad završi studij,
* kad se ispiše sa studija,
* kad se ne upiše u sljedeću akademsku godinu/semestar/trimestar sukladno studijskom programu i izvedbenom planu studija,
* kad ne završi studij u roku predviđenom studijskim programom, Statutom ili drugim općim aktom Sveučilišta,
* kad se isključi sa studija po postupku i uz uvjete utvrđene Statutom, Etičkim kodeksom ili drugim općim aktom Sveučilišta,
* iz ostalih razloga utvrđenim Statutom ili drugim općim aktom Sveučilišta.

**OBRADA OSOBNIH PODATAKA**

**Članak 9.**

1) Potpisom ovog Ugovora student potvrđuje da je upoznat da njegove osobne podatke dane u ovom Ugovoru kao i sve druge podatke o njemu koje Sveučilište u Rijeci/sastavnica kao voditelj, zajednički voditelj i/ili izvršitelj obrade prikuplja i obrađuje u svrhu izvršavanja ugovora o studiranju i ostvarivanja prava i obveza po osnovi studentskog statusa, Sveučilište/sastavnica može koristiti u svojim evidencijama, obrađivati ih i omogućiti njihovu obradu pravnim osobama u sustavu znanosti i visokog obrazovanja te nadležnim javnopravnim tijelima u izvršavanju svojih dužnosti i ovlasti.

(2) Za vrijeme trajanja studija, student je suglasan da se njegovi osobni podaci mogu koristiti pri objavi rezultata ispita sukladno općim aktima Sveučilišta/sastavnice koji se odnose na studente, uz primjenu najmanje invazivnih mjera opsega objave osobnih podataka, gdje god je to moguće (primjerice objava identifikacijskog JMBAG broja umjesto objave imena i prezimena).

(3) Potpisom ovog Ugovora student daje suglasnost za korištenje njegove adrese elektroničke pošte evidentirane u sustavu [AAI@Edu.Hr](mailto:AAI@Edu.Hr) u svrhu kontaktiranja za potrebe provedbe različitih istraživanja i ostvarivanja prava iz studentskog standarda.

(4) Sveučilište u Rijeci/sastavnica je dužno/dužna s navedenim podacima postupati u skladu s europskim i nacionalnim propisima i internim aktima o zaštiti osobnih podataka, osiguravajući pravilnost postupanja s tim podacima na strani svih osoba kojima će na zakonitoj osnovi biti omogućen pristup podacima, što uključuje njihovo korištenje isključivo u zakonite svrhe i ni na koji način koji bi se mogao smatrati suprotnim interesima ugovornih strana.

(5) Svi radovi koje student izradi u okviru studijskog programa pohranjuju se u repozitoriju sastavnice u otvorenom pristupu.

**ZAVRŠNE ODREDBE**

**Članak 10.**

Propisi, odluke i opći akti vezani uz prava studenata utvrđena ovim Ugovorom objavljeni su na mrežnim stranicama Sveučilišta u Rijeci.

**Članak 11.**

Ovaj Ugovor primjenjuje se od početka akademske 2021./2022. godine**,** a traje do prestanka statusa studenta utvrđenog člankom 8. ovoga Ugovora.

**Članak 12**.

Ugovaratelji su suglasni da će eventualne sporove koji proisteknu iz Ugovora, uključujući i sporove koji se odnose na pitanja njegova valjanog nastanka, povreda ili prestanka, kao i na pravne učinke koji iz toga proistječu, rješavati sporazumno, a u slučaju nemogućnosti postizanja sporazuma nadležan je sud u Rijeci.

**Članak 13**.

Ovaj Ugovor sklopljen je u 2 (dva) istovjetna i jednakovrijedna primjerka od kojih jedan zadržava Sveučilište u Rijeci, a jedan student/ica.

Student/ica Rektorica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. dr. sc. Snježana Prijić-Samaržija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rijeka, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2021.

KLASA: 602-04/21-01/26

URBROJ: 2170-57-03-21-